Imi ayen as-yeḍran mačči drus, tɣelli tettenkar, lexṣas n ubabat, ccer n tegmat, tufa-d iman-is belli ala leqraya-s ara tt-yesuffɣen ɣer tafat, ɣas akken di tazwara texser akayad n l BAC lamɛna annect-nni ur tt-yeɣdil ara yefka-as afud ugar, terna tɛawed-as tewwi-t-id tuli ɣer tseddawit, ɣas akken aṭas tesɛedda, ccfawat n Yasin zegant deg wallaɣ-is allen ttrunt, ul yekkat yessawal!....., zrin wussan, temlal yiwen isem-is Nadir qqaren akken, ttɣaman akken; yid-s i tettu urfan-is, tḥus s lbenna n ddunit ɣer yidisan-is, ulah win-itt-iḥemmlen am netta, yefka-as ḥaca leḥna d wayen yelhan., deg tegnit-agi iban-d Yasin s yir udem, nettat yefsi wul-is, netta s wayen akk i wumi yezmer yeɛreḍ ad tt-dul, ad yejreḥ afrayen-is, ibeggen-d tebrek-nni yezgan deg wul-is, lḥasun ala taxeṣṣart id-yeɣlin gar-asen, seg tazwara i tt-ixeddeɛ, daɛeccaq n tlawin, 37